Мария Донева
Като белите мишки е нежно…

chitanka.info

Като белите мишки е нежно,

прясно-млечно пред дъжд е небето

и цигарата облаци вдига

пред устата ти с форма на смях.

Вече капките падат небрежно.

Кафенето започва да свети.

Аз потъвам за няколко мига

във лицето ти с цвят на вода.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.